[{"text_idx": "#000002", "text": "Efallai ein bod wedi crybwyll, unwaith neu ddwy, fod Anabledd Cymru yn dathlu ei hanner canmlwyddiant eleni."}, {"text_idx": "#000007", "text": "Dros bum degawd, mae Anabledd Cymru wedi bod ar flaen y gad o ran gweithredu hawliau anabledd, gan gynrychioli barn aelodau i\u2019r llywodraeth, cydlynu ymgyrchoedd, a chefnogi Sefydliadau Pobl Anabl."}, {"text_idx": "#000008", "text": "Wedi\u2019i sefydlu yn 1972 fel Cyngor Cymru i\u2019r Anabl, fe\u2019i hailenwyd yn Anabledd Cymru ym 1994 i adlewyrchu newid mewn agweddau o fewn cymdeithas a dyheadau pobl anabl. Roedd yr Ymgyrch Hawliau Nawr dros ddeddfwriaeth hawliau sifil a chynhwysfawr yn ei hanterth, gyda chefnogaeth weithredol AC, ac a arweiniodd at gyflwyno Deddf Gwahaniaethu ar sail Anabledd (1995)."}, {"text_idx": "#000009", "text": "Roedd y cinio yn gyfle i edrych yn o\u0302l a hel atgofion am yr hyn y mae Anabledd Cymru wedi\u2019i gyflawni wrth ymateb i\u2019r newid yn y dirwedd gymdeithasol ac economaidd o ran pobl anabl, gan gynnwys:"}, {"text_idx": "#000011", "text": "Fel sefydliad aelodaeth, mae AC yn cydnabod bod ei gyflawniadau yn seiliedig ar ymroddiad ac ymrwymiad cenedlaethau olynol o ymgyrchwyr anabl a chynghreiriaid nad ydynt yn anabl."}, {"text_idx": "#000013", "text": "Ategwyd y teimlad hwn mewn llu o areithiau drwy gydol y noson, gan ddechrau gyda Chadeirydd AC, Willow Holloway, a osododd y naws ar gyfer dathliad bendigedig."}, {"text_idx": "#000015", "text": "Trosglwyddodd Willow y baton i Brif Weithredwr CGGC, Ruth Marks, a wnaeth fyfyrio ar y berthynas agos sydd wedi bod gan ein sefydliadau dros y blynyddoedd."}, {"text_idx": "#000016", "text": "Cynhyrchwyd fideo i ategu thema gyffredinol ein Cynhadledd Flynyddol, Y Ffordd i Hawliau; mae\u2019n daith wib o hanes AC a\u2019r hyn a gyflawnwyd dros yr 50 mlynedd diwethaf. Cafodd gwesteion olwg ar y fideo yn y cinio, ond gallwch ei wylio\u2019n llawn ar ein sianel YouTube:"}, {"text_idx": "#000017", "text": "Ategwyd pryd tri chwrs blasus gan drafodaethau bywiog wrth i westeion ailgysylltu a bondio dros ddiddordeb ac angerdd a rennir dros hawliau anabledd a chydraddoldeb."}, {"text_idx": "#000018", "text": "Cafwyd anerchiad grymus gan Jane Hutt AS, y Gweinidog dros Gyfiawnder Cymdeithasol, am hawliau anabledd a\u2019r rhan hanfodol y mae AC wedi\u2019i chwarae wrth eu datblygu yng Nghymru."}, {"text_idx": "#000019", "text": "Amlygodd araith y Gweinidog ymrwymiad Llywodraeth Cymru i\u2019r Model Cymdeithasol o Anabledd a chyfeiriodd at waith hanfodol y Tasglu Hawliau Anabledd a sefydlwyd i oruchwylio\u2019r gwaith o ddatblygu cynllun gweithredu i ddileu effeithiau niweidiol pandemig Covid-19 ar bobl anabl. ."}, {"text_idx": "#000020", "text": "Coronodd ein Prif Weithredwr, Rhian Davies, y noson gyda\u2019i hanerchiad ei hun lle bu\u2019n ymateb i rai o\u2019r pwyntiau a godwyd yn araith y Gweinidog cyn myfyrio ar y ffordd i hawliau, pa mor bell rydym wedi dod a beth sydd angen ei wneud o hyd."}, {"text_idx": "#000021", "text": "Yna diolchodd i bawb am rannu eu noson gyda ni wrth i ni ddathlu 50 mlynedd o\u2019n sefydliad."}, {"text_idx": "#000022", "text": "Roeddem yn falch iawn o allu aduno gyda chydweithwyr a ffrindiau, hen a newydd, i nodi ein pen-blwydd. Roedd yr ystafell yn disgleirio wrth i bawb rannu atgofion a gwneud cysylltiadau newydd, ac roeddem yn falch o allu darparu llwyfan ar gyfer trafodaethau mor wych."}, {"text_idx": "#000030", "text": "Cofrestrwch i dderbyn diweddariadau am ein hymgyrchoedd diweddaraf, newyddion defnyddiol a digwyddiadau diddorol gan Anabledd Cymru"}, {"text_idx": "#000031", "text": "Dewch yn aelod heddiw i fod yn rhan o beth rydym yn ei wneud"}]